- Ma elkezdünk egy előadás-sorozatot az árrendszerről. Nem azt nézzük, hogy egyetlen piac elszigetelve
a kereslete és kínálata, hanem hogyan kapcsolja össze a piac az embereket és a helyeket az egész világon.
A legfontosabb része ennek az egész történetnek az ár szerepe lesz. Valami, amit
gyakran fogsz hallani az az ár, ez egy jelzés, ösztönzésbe
csomagolva. Fogunk beszélni a jelzésekről, az ösztönzőkről,
a spekulációkról és jóslatokról, és még sok minden másról is. Kezdjük a piaci kapcsolattokkal
a világban. Már beszéltünk a rózsáról, mint globális termékről, de
természetesen ezek nem csak rózsák. Vess egy pillantást a körülötted lévő termékekre. Egy iPhone, amit
Kaliforniában terveztek, hoznak hozzá alkatrészeket az Egyesült Államokból, Kentuckyból, Texasból, és
New Yorkból. A ritka földek belső Mongóliából származnak. Néhány chipet
Koreában és Tajvanban gyártanak. A giroszkóp Franciaországból és Olaszországból
származik. Kínában szerelik össze. Hol készítik az iPhone-t? Valójában itt készül,
az egész világon. Ez egy világtelefon, mint sok olyan más termék, amit ma fogyasztunk,
több ezer és több százezer ember hozza össze, akik
együtt dolgoznak egy termék előállítása érdekében. Most vessünk egy pillantást erre a képre.
Ez valami teljesen ismerőset mutat, de azt akarom, hogy tekints mélyebbre,
új szemekkel. Vannak szőlőink Chiléből, ananászaink Braziliából, kiwik
Új-Zélandról, mindezek egymástól karnyújtásnyira vannak. Gondolj az összes
gazdálkodóra, az összes teherautóra, az összes légitársaság pilótájára, akik együtt dolgoztak, hogy elhozzák
ezt a szó szerinti bőségszarut neked. És minek hívjuk mi ezt a helyet? Gondold át a nevét
most egy új jelentéssel. Úgy hívjuk, hogy bevásárlóközpont. Amikor olvasod a híreket, vagy nézed
a tévében azokat, gyakran hallunk konfliktusokról, de ez egy másik történet,
egy mélyebb történet, egy történet, ami mindennap körülöttünk van,
bár néha nehéz észrevenni azt, hogy ez egy hatalmas nagy világméretű
együttműködés. Kiotótól Chicagóig több százezer ember dolgozott együtt, hogy
elhozzák a rózsát a jóképű fiatalemberünknek, és mindezt
önkéntesen, az önérdekük alapján tették, központi irányítás vagy
központi utasítás nélkül. Ez egy "láthatatlan kéz" akcióban. Az önérdek a piacok
használatán keresztül, a szociális javak felé irányul. Még a közgazdaságban is gyakran
a versenyre koncentrálunk, de mélyebb történet az együttműködés, világméretű együttműködés. Amit
a piac csinál az az, hogy irányítja a különböző emberek önérdekét, akiknek végső soron
különböző céljaik, különböző preferenciáik, különböző betekintésük, különböző
tudásuk, különböző körülményeik vannak. Amit a piac csinál, hogy irányítja a különböző
emberek különböző érdekeit és tudását, hogy kiterjedt együttműködést és kölcsönös
előnyöket teremtsen. Ez a közgazdaságtan legfontosabb tanulsága. Köszönöm.
- Ha tesztelni szeretnéd magad, kattints a kérdések gyakorlására vagy, ha
készen állsz a továbblépésre, kattints a következő videóra.
Felirat: amara.org közösség Fordította: Kökény Judit Ellenőrizte, lektorálta: Mandel Kinga Magdolna